Iñigo Ortiz de Retez

Iñigo Ortiz de Retez (Lanteno, ? – ?, c. 1548) XVI. mendeko arabar itsaslaria izan zen. Ozeano Barea zeharkatu zuen, Ginea Berriko melanesiar kostaldea esploratuz. Uharteari "Nueva Guinea" edo Ginea Berria izena eman zion.

1545eko ekainaren 13an, San Juan itsasontziaren kapitaina zela, Ekialdeko Indietako Tidore utzi eta Ginea Berriko iparraldeko kostaldetaraino ailegatu zen, Mamberamo ibaiaren bokaleraino hain zuzen ere.

Espainiar koroaren izenean uharteaz jabetu eta Nueva Guinea izena aukeratu zuen, bertokoek Afrikako gineatarren itxura zeukatelako.

 Erreferentziak 

Kategoria:Ozeano Barearen esploratzaileak
Kategoria:Euskal Herriko itsaslariak
Kategoria:Euskal Herriko esploratzaileak
Kategoria:Arabako militarrak
Kategoria:XVI. mendeko biografiak
Kategoria:Aiararrak